26. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΑΣ ΤΑΞΕΩΣ  Αριθ. 4786 της 25 Απρ./7 Μαΐου 1975  (ΦΕΚ Β΄ 467) Περί συστάσεως Υπηρεσιακών και Πειθαρχικών Συμβουλίων Υπαλλήλων της Γενικής Διευθύνσεως Αγροφυλακής. Έχοντες υπ’ όψει: Τας διατάξεις: α)Του Ν.Δ. 4426/1964 «περί συστάσεως Υπουργείου Δημοσίας Τάξεως». β)Του Β.Δ. 285/1972 «περί Κωδικοποιήσεως εις ενιαίον κείμενον των ισχυουσών διατάξεων περί του Πειθαρχικού Δικαίου των Υπαλλήλων του Δημοσίου και των Ν.Π.Δ.Δ.» και γ)Τας τοιαύτας των άρθρων 1 και 34 του Νόμου 22/1975 «περί ρυθμίσεως θεμάτων καταστάσεως των δημοσίων διοικητικών υπαλλήλων και υπαλλήλων Ν.Π.Δ.Δ.», αποφασίζομεν: Συνιστώμεν τα κάτωθι Υπηρεσιακά και Πειθαρχικά Συμβούλια κρίσεως των υπαλλήλων της Γενικής Διευθύνσεως Αγροφυλακής: 1.Πενταμελές Υπηρεσιακόν Συμβούλιον, αρμόδιον δια την κρίσιν των επί βαθμοίς 5ω έως 2ω Υπαλλήλων, ως και δια την προαγωγήν εις τον 5ον βαθμόν των επί βαθμώ 6ω τοιούτων. 2.Τριμελές Υπηρεσιακόν Συμβούλιον, αρμόδιον δια την κρίσιν των λοιπών υπαλλήλων. 3.Πενταμελές Πειθαρχικόν Συμβούλιον, αρμόδιον δια την κρίσιν των επί βαθμοίς 6ω έως και 2ω, υπαλλήλων και 4.Τριμελές Πειθαρχικόν Συμβούλιον, αρμόδιον δια την κρίσιν των επί βαθμώ 7ω και κατωτέρω υπαλλήλων. 27. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ,       ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΕΩΣ Αριθ. 5953 της 28 Μαΐου/10 Ιουν. 1975  (ΦΕΚ Β΄ 602) Περί αυξήσεως ποσοστού των επί βαθμοίς 5ω έως 4ω θέσεων των υπαλλήλων Β΄ κατηγορίας της Γενικής Διευθύνσεως Αγροφυλακής. Έχοντες υπ’ όψει τας διατάξεις: α)Των άρθρων 1 και 2 του υπ’ αριθ. 4464 Ν.Δ. «περί τροποποιήσεως διατάξεών τινων του Υπαλληλικού Κώδικος» κ.λ.π. β)Του άρθρου 43 του υπ’ αριθ. 22/1975 Νόμου «περί ρυθμίσεων θεμάτων καταστάσεως των δημοσίων διοικητικών υπαλλήλων και υπαλλήλων Ν.Π. Δ.Δ.» δι’ ων το ποσοστόν των εις τους 5ον και 4ον βαθμούς της Β΄ κατηγορίας προωθουμένων θέσεων ηυξήθη εις 12% επί του αριθμού των κατά την δημοσίευσιν του Ν. 22/75 υφισταμένων θέσεων, και  γ)Ότι αι υφιστάμεναι οργανικαί θέσεις των υπαλλήλων Β΄ κατηγορίας της Γενικής Διευθύνσεως Αγροφυλακής κατά την δημοσίευσιν του ως άνω Νόμου 1.4.1975 ανέρχονται εις 327, αποφασίζομεν: Ορίζομεν ότι εκ των 327 οργανικών θέσεων υπαλλήλων Β΄ κατηγορίας της Γενικής Διευθύνσεως Αγροφυλακής προωθούνται εις τους 5ον και 4ον βαθμούς 39, εξ ων 26 επί 5ω και, 13 επί 4ω βαθμώ. Αι υπόλοιποι 288 θέσεις παραμένουν επί βαθμοίς 10ω έως 6ω ενιαίως. (Αντί για τη σελ. 98,181(γ) Σελ. 98,181(δ) Τεύχος ΣΤ23-Σελ. 39 Υπηρεσία Αγροτικής Ασφαλείας 17.Α.β.25-27 17.Α.β.27 Υπηρεσία Αγροτικής Ασφαλείας 